Nr. 10551 din 07.03.2025

**REFERAT DE APROBARE**

**la Proiectul de hotărâre privind aprobarea Protocolului de cooperare între Consiliul Județean Cluj, Serviciul Public Salvamont – Salvaspeo Cluj și Inspectoratul pentru Situații de Urgență ”Avram Iancu” al Județului Cluj**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin adresa nr. 2223493/25.02.2025, înregistrată la Consiliul Județean Cluj sub nr. 8126/26.02.2025 Inspectoratul pentru Situații de Urgență ”Avram Iancu” al Județului Cluj ne-a transmis proiectul de protocol pentru stabiliea condițiilor tehnice și organizatorice privind coordonarea operațională a serviciilor publice Salvamont-Salvaspeo, întocmit în acord cu Dispoziția Secretarului de Stat, șef al Departamentului pentru Situații de Urgență nr. 547/29.01.2025.  Prin adresa nr. 197/04.03.2025, înregistrată la Consiliul Județean Cluj sub nr. 9865/04.03.2025, Serviciul Public Salvamont – Salvaspeo Cluj a comunicat acordul său cu privire la prevederile Protocolului.  Prevederile Protocolului au fost dezbătute în cadrul ședinței Grupului de lucru pentru salvare montană și speologică, organizată în data de 19.07.2024, de către Departamentul pentru Situații de Urgență, iar scopul protocolului este de a asigura măsurile de răspuns la situațiile de urgență produse în zona montană în sistem integrat și acțiunea unitară a forțelor de intervenție.  Coordonarea operațională a serviciilor salvamont va fi realizată prin Departamentul pentru Situații de Urgență. |
| * 1. **Cerinţe care reclamă oportunitatea actului administrativ:** |
| Serviciul Public Salvamont – Salvaspeo Cluj face parte din structura Sistemului Național de Management al Situaţiilor de Urgenţă, organizat de autorităţile administraţiei publice, potrivit art. 1 alin. (2) coroborat cu art. 6 lit. c) din Ordonanța de Urgență a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare.  Astfel, ținând cont de faptul că parte a protocolului este Consiliul Județean Cluj, actul care consfințește drepturile și obligațiile părților, trebuie înaintat autorității deliberative, în vederea aprobării prin adoptarea unei hotărâri în acest sens.  Obligațiile părților sunt consfințite în cuprinsul art. 3 din Protocol, după cum urmează:   1. *În sensul prezentului Protocol,* ***ISU*** *îi revin următoarele* ***obligații****:*    1. *Colaborează în condițiile stabilite prin Procedura de sistem menționată mai sus cu* ***Salvamont***    2. *asigură organizarea și conducerea Centrului Județean de Conducere și Coordonare a Intervenției;*    3. *participă cu cel puțin o persoană în punctul de comandă din teren, pentru coordonarea personalului propriu implicat în acțiune;*    4. *răspunde de modul de utilizare a dotărilor proprii, de siguranța persoanelor și bunurilor implicate în acțiune;*    5. *asigură comunicarea între punctul de comandă și personalul propriu din teren;*    6. *asigură relaționarea cu autoritățile și cu presa în acțiunile coordonate de către acesta;*    7. *execută activități specifice de salvare și recuperare subacvatică în colaborare cu* ***Salvamont;***    8. *sprijină activitățile de pregătire continuă în domeniul acordării primului ajutor medical a paramedicilor din cadrul* ***Salvamont****;*    9. *Organizează ședințe trimestriale de analiză a intervențiilor și a situației operaționale împreună cu Salvamont.* 2. *În sensul prezentului Protocol,* ***Consiliului*** *îi revin următoarele* ***obligații****:*    1. *asigură capacitatea operațională a Salvamont în conformitate cu prevederile H.G. nr. 77 din 2003, în vederea îndeplinirii obiectului* ***Protocolului****;*    2. *capacitatea operațională a resursei materiale se va asigura conform baremelor de dotare, iar capacitatea operațională a resursei umane se va asigura minim la nivelul celei existente la data semnării protocolului, respectiv de 35% din necesar, urmând a fi majorată pe măsură ce legislația va permite dezvoltarea resurselor umane și finanțarea corespunzătoare a acestora.* 3. *În sensul prezentului Protocol,* ***Salvamont*** *îi revin următoarele* ***obligații****:*    1. *Colaborează cu* ***ISU*** *în condițiile stabilite prin Procedura de sistem menționată mai sus;*    2. *informează* ***ISU,*** *cu privire la producerea situațiilor de urgență care necesită resurse de sprijin, în arealul montan al județului Cluj;*    3. *comunică, la solicitare, către* ***ISU****, situația la nivel județean/local privind forțele și mijloacele aparținând Salvamont, dispuse și/sau disponibile în teren ca resursă de sprijin, în cazul unei situații de urgență;*    4. *participă cu specialiști, la solicitarea Comitetului Județean pentru Situații de Urgență, la elaborarea Planurilor de acțiune pe tipuri de risc, conform art. 10 din HG 557/2016;*    5. *la solicitarea Departamentului pentru Situații de Urgență sau a structurilor aflate în coordonare,* ***Salvamont****, în limita resurselor disponibile și competențelor, participă cu salvatori montani, echipe salvamont, salvaspeo și unități canine, la efectuarea unor misiuni specifice, individual sau în cooperare cu unitățile subordonate Inspectoratului General pentru Situații de Urgență precum și alte structuri de intervenție aflate în coordonarea sau coordonarea operațională a Departamentului pentru Situații de Urgență, pe întreg teritoriul național și la nevoie, pe teritoriile altor state.*    6. *Participă la ședințele trimestriale de analiză a intervențiilor și a situației operaționale organizate de ISU*    7. *participă cu cel puțin o persoană în punctul de comandă din teren, pentru coordonarea personalului propriu implicat în acțiune;*    8. *răspunde de modul de utilizare a dotărilor proprii, de siguranța persoanelor și bunurilor implicate în acțiune;*    9. *asigură comunicarea între punctul de comandă și personalul propriu din teren;*    10. *asigură relaționarea cu autoritățile și cu presa în acțiunile coordonate de către acesta;*    11. *sprijină echipele de salvare și recuperare subacvatică.* |
| 1. **Schimbari preconizate:** |
| Prin adoptarea prezentei hotărâri se duc la îndeplinire obligațiile ce incumbă autorității administrației publice în temeiul OUG. Nr. 21/2004, cu modificările și completările ulterioare. |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative**  **în vigoare și măsuri de implementare:** |
| După adoptarea hotărârii, se va proceda la semnarea Protocolului, în forma ce constituie anexă la Proiectul de hotărâre, de către Președintele Consiliului Județean Cluj și de către directorul Serviciului Public Salvamont – Salvaspeo. |
| **Secțiunea a 6-a - Anexe la referatul de aprobare:** |
| * adresa Inspectoratului pentru Situații de Urgență ”Avram Iancu” al Județului Cluj nr. 2223493/25.02.2025, înregistrată la Consiliul Județean Cluj sub nr. 8126/26.02.2025 * adresa Serviciului Public Salvamont – Salvaspeo Cluj nr. 197/04.03.2025, înregistrată la Consiliul Județean Cluj sub nr. 9865/04.03.2025 |

**INIȚIATOR,**

**PREȘEDINTE**

**ALIN TIȘE**

**P R O I E C T DE H O T Ă R Â R E**

**pentru aprobarea Protocolului privind cooperarea între Coniliul Județean Cluj, Serviciul Public Salvamont – Salvaspeo Cluj și Inspectoratul pentru Situații de Urgență ”Avram Iancu” al Județului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ... din ...... privind …………… propus de Președinte – Alin Tișe, care este însoţit de Referatul de aprobare cu nr. 10551 din 07.03.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 10558/07.03.2025 şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* solicitarea Inspectoratului pentru Situații de Urgență ”Avram Iancu”al Județului Cluj nr. 2223493/25.02.2025, înregistrată la Consiliul Județean sub nr. 8126/26.02.2025, în vederea semnării protocolului
* adresa Serviciului Public Județean Salvamont-Salvaspeo Cluj nr. 197/04.03.2025, înregistrată la Consiliul Județean Cluj sub nr. 9865/04.03.2025 prin care se comunică acordul cu privire la încheierea protocolului

Luând în considerare dispozițiile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. d) și e), alin. (5) lit. h), alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de Urgență a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;
* Ordonanței de Urgență a Guvernului nr. 1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;
* Legii nr. 402/2006 privind prevenirea accidentelor şi organizarea activităţii de salvare din mediul subteran speologic, republicată;
* Hotărârii Guvernului nr. 77/2003 privind instituirea unor măsuri pentru prevenirea accidentelor montane şi organizarea activităţii de salvare în munţi;
* Dispoziției Secretarului de Stat al Departamentului pentru Situații de Urgență nr. 547/2025

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

***hotărăşte:***

**Art. 1.** **(1)** Se aprobă încheierea Protocolului privind cooperarea între Coniliul Județean Cluj, Serviciul Public Salvamont – Salvaspeo Cluj și Inspectoratul pentru Situații de Urgență ”Avram Iancu” al Județului Cluj pentru stabilirea condițiilor tehnice și organizatorice privind coordonarea operațională a Serviciilor Publice Salvamont – Salvaspeo, cuprins în **anexa** ce face parte integrantă din prezenta hotărâre.

**(2)** Se mandatează Președintele Consiliului Județean Cluj, domnul Alin Tișe, cu semnarea Protocolului prevăzut la alineatul ()1, în numele și pe seama Județului Cluj, inclusiv cu eventuale modificări care nu afectează scopul și obiectul Protocolului.

**Art. 2**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică și prin Serviciul Public Județean Salvamont-Salvaspeo Cluj

**Art. 3.** Prezenta hotărâre se comunică Direcției Juridice, Serviciului Public Județean Salvamont-Salvaspeo Cluj, Inspectoratului pentru Situații de Urgență ”Avram Iancu” al Județului Cluj, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**…………………. …………………**

***Nr. …. din …………...***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

**Anexă**

**la Hotărârea nr. ...../..............**

**PROTOCOL**

**privind cooperarea între Consiliul Județean Cluj, Serviciul Public Salvamont - Salvaspeo Cluj și Inspectoratul pentru Situații de Urgență ”Avram Iancu” al Județului Cluj pentru stabilirea condițiilor tehnice și organizatorice privind coordonarea operațională a Serviciilor Publice Salvamont Salvaspeo**

**Părțile:**

1. **Consiliul Județean Cluj, cu sediul în Cluj-Napoca, Calea Dorobanților nr. 106,** **reprezentat de Alin Tișe în calitate de președinte, denumit în continuare Consiliul,**
2. **Inspectoratul pentru Situații de Urgență ”Avram Iancu” al Județului Cluj (denumit în continuare „ISU”) cu sediul în Cluj-Napoca, b-dul 21 Decembrie 1989, nr. 69-71, reprezentat de col. Gabriel Drînda, în calitate de î. inspector șef, denumit în continuare ISU,**
3. **Serviciul Public Județean Salvamont – Salvaspeo Cluj, cu sediul în Cluj-Napoca, str. Alexandru Vaida Voievod, nr. 53-55, reprezentat de Gheorghe Fățilă în calitate de director, denumit în continuare Salvamont.**

Denumite în continuare, colectiv, „**Părțile**”,

Având în vedere următoarele considerente:

1. aplicarea prevederilor Ordonanței de Urgență nr. 1 din 29 ianuarie 2014 privind unele măsuri în domeniul managementului situațiilor de urgență, precum și pentru modificarea și completarea Ordonanței de urgență a Guvernului nr. 21/2004 privind Sistemul Național de Management al Situațiilor de Urgență, la art. 1 alin. (8): ”Condițiile tehnice și organizatorice privind coordonarea operațională a serviciilor publice Salvamont se stabilesc prin protocoale încheiate între inspectoratele județene pentru situații de urgență și autoritățile administrației publice locale care au constituite astfel de servicii, avizate de către Departament”;
2. în baza Ordonanței de Urgență nr. 30 din 25 aprilie 2007 privind organizarea și funcționarea Ministerului Afacerilor Interne, art. 4 alin. (1): ”pentru îndeplinirea atribuțiilor care îi revin, Ministerul Afacerilor Interne cooperează cu celelalte ministere și cu alte organe de specialitate ale administrației publice centrale și colaborează cu autoritățile administrației publice locale, structurile asociative ale acestora, patronatele și sindicatele, asociațiile și organizațiile neguvernamentale, cu alte persoane juridice, precum și cu persoanele fizice, în condițiile prevăzute de lege”;
3. în conformitate cu prevederile Hotărârii de Guvern nr.1.492 din 9 septembrie 2004 privind principiile de organizare, funcționarea și atribuțiile serviciilor de urgență profesioniste, art.15 alin.(1): ”Pentru îndeplinirea atribuțiilor specifice, inspectoratul colaborează cu autoritățile administrației publice locale, cu celelalte structuri deconcentrate ale Ministerului Administrației și Internelor, unități ale armatei, serviciile voluntare și private, serviciile descentralizate, filialele locale ale Societății Naționale de Cruce Roșie, mass-media, precum și cu alte asociații, fundații și organizații neguvernamentale care activează în domeniul specific.”
4. În conformitate cu prevederile Hotărârii de Guvern 77/2003 privind instituirea unor măsuri pentru prevenirea accidentelor montane şi organizarea activităţii de salvare în munţi
5. În conformitate cu prevederile Legii 402/2006 privind prevenirea accidentelor şi organizarea activităţii de salvare din mediul subteran speologic

**Părțile** **stabilesc**:

**Art. 1. SCOPUL PROTOCOLULUI**

Prin prezentul „Protocol”, se stabilește modalitatea de colaborare a Serviciul Public Județean Salvamont – Salvaspeo Cluj cu Inspectoratul pentru Situații de Urgență ”Avram Iancu” al Județului Cluj, în vederea gestionării situațiilor de urgență în conformitate cu prevederile Procedurii de **sistem privind managementul informațiilor și coordonarea resurselor în cazul acțiunilor de căutare – salvare în zona montană și alte zone cu acces dificil** desfășurate sub coordonarea operațională a Departamentului pentru Situații de Urgență.

**Art. 2. DOMENIUL ȘI ACȚIUNILE DE COLABORARE**

Pentru realizarea obiectului protocolului, părțile vor colabora , conform competențelor și atribuțiilor legale, pentru desfășurarea activităților în domeniul pregătirii și asigurării răspunsului la situațiile de urgență produse pe teritoriul județului Cluj.

**Art. 3. OBLIGAȚIILE PĂRȚILOR**

1. În sensul prezentului Protocol, **ISU** îi revin următoarele **obligații**:
   1. Colaborează în condițiile stabilite prin Procedura de sistem menționată mai sus cu **Salvamont**
   2. asigură organizarea și conducerea Centrului Județean de Conducere și Coordonare a Intervenției;
   3. participă cu cel puțin o persoană în punctul de comandă din teren, pentru coordonarea personalului propriu implicat în acțiune;
   4. răspunde de modul de utilizare a dotărilor proprii, de siguranța persoanelor și bunurilor implicate în acțiune;
   5. asigură comunicarea între punctul de comandă și personalul propriu din teren;
   6. asigură relaționarea cu autoritățile și cu presa în acțiunile coordonate de către acesta;
   7. execută activități specifice de salvare și recuperare subacvatică în colaborare cu **Salvamont;**
   8. sprijină activitățile de pregătire continuă în domeniul acordării primului ajutor medical a paramedicilor din cadrul **Salvamont**;
   9. Organizează ședințe trimestriale de analiză a intervențiilor și a situației operaționale împreună cu Salvamont.
2. În sensul prezentului Protocol, **Consiliului** îi revin următoarele **obligații**:
   1. asigură capacitatea operațională a Salvamont în conformitate cu prevederile H.G. nr. 77 din 2003, în vederea îndeplinirii obiectului **Protocolului**;
   2. capacitatea operațională a resursei materiale se va asigura conform baremelor de dotare, iar capacitatea operațională a resursei umane se va asigura minim la nivelul celei existente la data semnării protocolului, respectiv de 35% din necesar, urmând a fi majorată pe măsură ce legislația va permite dezvoltarea resurselor umane și finanțarea corespunzătoare a acestora.
3. În sensul prezentului Protocol, **Salvamont** îi revin următoarele **obligații**:
   1. Colaborează cu **ISU** în condițiile stabilite prin Procedura de sistem menționată mai sus;
   2. informează **ISU,** cu privire la producerea situațiilor de urgență care necesită resurse de sprijin, în arealul montan al județului Cluj;
   3. comunică, la solicitare, către **ISU**, situația la nivel județean/local privind forțele și mijloacele aparținând Salvamont, dispuse și/sau disponibile în teren ca resursă de sprijin, în cazul unei situații de urgență;
   4. participă cu specialiști, la solicitarea Comitetului Județean pentru Situații de Urgență, la elaborarea Planurilor de acțiune pe tipuri de risc, conform art. 10 din HG 557/2016;
   5. la solicitarea Departamentului pentru Situații de Urgență sau a structurilor aflate în coordonare, **Salvamont**, în limita resurselor disponibile și competențelor, participă cu salvatori montani, echipe salvamont, salvaspeo și unități canine, la efectuarea unor misiuni specifice, individual sau în cooperare cu unitățile subordonate Inspectoratului General pentru Situații de Urgență precum și alte structuri de intervenție aflate în coordonarea sau coordonarea operațională a Departamentului pentru Situații de Urgență, pe întreg teritoriul național și la nevoie, pe teritoriile altor state.
   6. Participă la ședințele trimestriale de analiză a intervențiilor și a situației operaționale organizate de ISU
   7. participă cu cel puțin o persoană în punctul de comandă din teren, pentru coordonarea personalului propriu implicat în acțiune;
   8. răspunde de modul de utilizare a dotărilor proprii, de siguranța persoanelor și bunurilor implicate în acțiune;
   9. asigură comunicarea între punctul de comandă și personalul propriu din teren;
   10. asigură relaționarea cu autoritățile și cu presa în acțiunile coordonate de către acesta;
   11. sprijină echipele de salvare și recuperare subacvatică.

**Art. 4. COMUNICAREA CU PUBLICUL**

Activitatea de comunicare publică a acțiunilor desfășurate în situații de urgență se face cu respectarea prevederilor Procedurii de sistem mai sus menționate.

**Art. 7. INTRAREA ÎN VIGOARE, DURATA ȘI AMENDAMENTE**

**Protocolul** se încheie pe o perioadă de un an și intră în vigoare la data semnării lui de către reprezentanții Părților.

Orice modificare a **Protocolului** se va realiza doar prin acordul Părților, prin încheierea de acte adiționale, avizate de către Departamentul pentru Situații de Urgență, care vor constitui parte integrantă a Protocolului.

Protocolul își prelungește automat valabilitatea, cu aceeași perioadă, în situația în care nici una dintre părți nu solicită rezilierea sau încetarea acestuia, în condițiile legii.

Părțile vor adapta Protocolul, corespunzător noilor reglementări legale intervenite ulterior încheierii sale, situație în care, se va întocmi un act adițional semnat de Părți și avizat de Departamentul pentru Situații de Urgență.

**Art. 9. ÎNCETAREA PROTOCOLULUI**

Protocolul încetează în cazul în care apar schimbări legislative de natură să abroge cadrul legal în vigoare.

**Art. 10. CLAUZE FINALE**

1. Forța majoră exonerează Părțile de răspundere, dacă a fost constatată de o autoritate competentă, iar cel ce o invocă se obligă să notifice cealaltă parte semnatară înainte de a lua o hotărâre privind executarea.
2. Prezentul protocol a fost semnat astăzi .............................., în 3 (trei) exemplare, câte unul pentru fiecare Parte semnatară.

-//-

|  |  |  |
| --- | --- | --- |
| **INSPECTORATUL PENTRU SITUAȚII DE URGENȚĂ**  **”AVRAM IANCU”**  **AL JUDEȚULUI CLUJ** | **CONSILIUL JUDEȚEAN**  **CLUJ** | **SERVICIUL PUBLIC**  **SALVAMONT – SALVASPEO**  **CLUJ** |
|  |  |  |
| **Î. Inspector Șef**  **Colonel**  **GABRIEL DRÎNDA** | **Președinte**  **ALIN TIȘE** | **Director**  **GHEORGHE FRĂȚILĂ** |

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**…………………. …………………**

**INIȚIATOR,**

**PREȘEDINTE**

**ALIN TIȘE**

**Direcția Juridică**

**Nr. 10558/07.03.2025**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | pentru aprobarea Protocolului privind cooperarea între Coniliul Județean Cluj, Serviciul Public Salvamont – Salvaspeo Cluj și Inspectoratul pentru Situații de Urgență ”Avram Iancu” al Județului Cluj |
| **Compartiment de resort:** | Direcția Juridică – Serviciul Juridic, Contencios Administrativ, Arhivă |
| **Secțiunea 1 - Documentare și analiză:** | |
| În temeiul prevederilor art. 173 alin. (1) lit. e), coroborat cu alin. (7) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Consiliul Județean Cluj poate hotărâ cooperarea cu persoane juridice române în vederea realizării în comun a unor acțiuni sau proiecte de interes public județean.  Prezentul proiect de hotărâre privește încheierea unui protocol de cooperare cu Inspectoratul pentru Situații de Urgență ”Avram Iancu” al Județului Cluj prin care să se stabilească modalitatea de coordonare a activității de intervenție – salvare montană desfășurate de Serviciul Public Județean Salvamont-Salvaspeo Cluj.  Inițiativa încheierii Protocolului aparține Inspectoratului pentru Situații de Urgență ”Avram Iancu” al Județului Cluj, în temeiul Dispoziției Secretarului de Stat al Departamentului pentru Situații de Urgență nr. 547/2025. Prin adresa nr. 2223493/25.02.2025, înregistrată la Consiliul Județean Cluj sub nr. 8126/26.02.2025 Inspectoratul pentru Situații de Urgență ”Avram Iancu” al Județului Cluj ne-a transmis proiectul de protocol pentru stabiliea condițiilor tehnice și organizatorice privind coordonarea operațională a serviciilor publice Salvamont-Salvaspeo.  Având în vedere implicarea Serviciului Public Salvamont – Salvaspeo Cluj în ducerea la îndeplinire a scopului Protocolului, am solicitat Serviciului Public Salvamont – Salvaspeo Cluj punctul de vedere referitor la dispozițiile protocolului. Prin adresa nr. 197/04.03.2025, înregistrată la Consiliul Județean Cluj sub nr. 9865/04.03.2025, Serviciul Public Salvamont – Salvaspeo Cluj a comunicat acordul său cu privire la Protocolul.  Prevederile Protocolului au fost dezbătute în cadrul ședinței Grupului de lucru pentru salvare montană și speologică, organizată în data de 19.07.2024, de către Departamentul pentru Situații de Urgență, iar scopul protocolului este de a asigura măsurile de răspuns la situațiile de urgență produse în zona montană în sistem integrat și acțiunea unitară a forțelor de intervenție. | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| Prezentul proiect de hotărâre a fost elaborat cu aplicarea următoarelor prevederi legale:   * art. 173 alin. (1) lit. d) și e), alin. (5) lit. h), alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * Ordonanța de Urgență a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare; * Ordonanța de Urgență a Guvernului nr. 1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare; * Legea nr. 402/2006 privind prevenirea accidentelor şi organizarea activităţii de salvare din mediul subteran speologic, republicată; * Hotărârea Guvernului nr. 77/2003 privind instituirea unor măsuri pentru prevenirea accidentelor montane şi organizarea activităţii de salvare în munţi; * Dispoziția Secretarului de Stat al Departamentului pentru Situații de Urgență nr. 547/2025   Prezentul proiect de hotărâre este conform cu legislația enumerată anterior.  De asemenea, se constată faptul că proiectul de hotărâre este în acord cu prevederile Legii nr. 24/2000 privind normele de tehnică legislativă pentru elaborarea actelor normative, republicată. | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | |
| După adoptarea hotărârii, se va proceda la semnarea Protocolului, în forma ce constituie anexă la Proiectul de hotărâre, de către Președintele Consiliului Județean Cluj și de către directorul Serviciului Public Salvamont – Salvaspeo. | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește / nu îndeplinește** cerințele tehnice specificate la Secțiunea a 2-a” | |
| **Prezentul proiect de hotărâre îndeplinește cerințele tehnice – juridice și de legalitate.** | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director executiv | Ștefan Eduard Iliescu | 07.03.2025 |  |
| Verificat: șef serviciu | Dan Vasile Pop | 07.03.2025 |  |
| Elaborat: consilier juridic | Cristina Oltean | 07.03.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **Direcția Juridică – Serviciul Juridic, Contencios Administrativ, Arhivă** | **07.03.2025** |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Costin Bianca Gelia** | **Director executiv Ștefan Iliescu** | | **avizat** |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Gaci Simona** | **individual** | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/  Aviz implicit favorabil |
| **1** |  |  |  |